dystopi
Store norske leksikon,Språk og litteratur,Litteraturvitenskap,Sjangerlære
Dystopi er et oppdiktet, fremtidig skrekksamfunn, en skildring av et samfunn hvor dårlige krefter har fått overtaket, for eksempel i form av diktatur, kriminalitet eller miljøsammenbrudd. Dystopi står i motsetning til utopi.
Har man et negativt syn på samfunnsutviklingen sies man gjerne å være dystopisk.Dystopier brukes ofte i samfunnskritisk litteratur og film, både for å advare mot en mulig samfunnsutvikling og som satire over eksisterende trekk.Noen kjente dystopiske romaner er George Orwells 1984, Aldous Huxleys Vidunderlige nye verden og Margaret Atwoods Tjenerinnens beretning. Alle romanene har senere blitt filmatisert.Dystopier beskrives ofte i science fiction, og særlig er slike skildringer sentrale innenfor undergenren cyberpunk. Les mer i Store norske leksikon utopi